
รายงานการประชุมสภาองค์การบริหารส่วนตำบลท่าดี
สมัยสามัญ สมัยที่ 3 ครั้งที่ 1 ประจำปี พ.ศ.2562
วันที่ 26 ธันวาคม 2562 เวลา 10.00 น.
ณ ห้องประชุมสภาองค์การบริหารส่วนตำบลท่าดี
**************

ผู้เข้าประชุม
	1.  นายประไพ		ชูช่วย			ประธานสภาฯ อบต.ท่าดี
	2.  นายบุญเจือ		ปรีชาชาติ		รองประธานสภาฯ อบต.ท่าดี
	3.  นางอารี		บำเพิงรัตน์		สมาชิกสภาฯ อบต.ม.1
	4.  นายโสภณ		ลำดับพังค์		สมาชิกสภาฯ อบต.ม.1
	5.  นายฉลวย		เชี่ยวชาญ		สมาชิกสภาฯ อบต.ม.2
	6.  นางสุภาพร		นาครัตน์		สมาชิกสภาฯ อบต.ม.2
	7.  นายสามารถ		มาศจร			สมาชิกสภาฯ อบต.ม.3
	8.  นายชัยวัฒน์		จารุเมฆิน		สมาชิกสภาฯ อบต.ม.3
	9.  นายเชื่อง		ยอดวิจารณ์		สมาชิกสภาฯ อบต.ม.4
	10. นายทวีศักดิ์		ภพทวี			สมาชิกสภาฯ อบต.ม.4
	11. นายจำนงค์		ปิยะจันทร์		สมาชิกสภาฯ อบต.ม.5	
12. นางจินดา		มีจั่นเพ็ชร์		สมาชิกสภาฯ อบต.ม.7
	13. ส.ต.ต.สุรินทร์	เดชรักษา		เลขานุการสภาฯ

ผู้เข้าร่วมประชุม
1. นายปรารถนา	พจน์จำเนียร		นายกอบต.ท่าดี
2. นายสมยศ		นาครัตน์		รองนายกอบต.ท่าดี
3. นายประจวบ		เพชรพรหม		รองนายกอบต.ท่าดี
4. นายสุทธิ		ยอดผกา			เลขานายกอบต.ท่าดี
5. นายตรีระศักดิ์	โบกขระณีย์		นิติกร
6. นางนิภาภรณ์	สถาพร			นักวิเคราะห์นโยบายและแผน

ผู้เข้าประชุม		13  คน

ผู้เข้าร่วมประชุม		6 คน

ผู้ลาการประชุม		1. นางศรีประภา ริวรรณ 
			2. นายสมศักดิ์   พลวิก

ผู้ขาดการประชุม		-




เริ่มประชุมเวลา		10.00 น.

เมื่อถึงกำหนดเวลาประชุมสภาองค์การบริหารส่วนตำบลท่าดี  สมาชิกสภาองค์การ
บริหารส่วนตำบลท่าดี เข้าประจำที่ในห้องประชุมสภาองค์การบริหารส่วนตำบลท่าดีครบองค์ประชุม

ส.ต.ต.สุรินทร์  เดชรักษา	เมื่อที่ประชุมพร้อม ขอเชิญประธานสภาฯ กล่าวเปิดการประชุมตมระเบียบวาระการ
เลขานุการสภาฯ		ประชุม

ระเบียบวาระที่ 1	เรื่องแจ้งที่ประชุมทราบ
1.1 แจ้งรายงานการติดตามและประเมินผลแผนพัฒนาท้องถิ่น ประจำปี พ.ศ.2562
นายประไพ  ชูช่วย	ในระเบียบวาระนี้ให้ทางฝ่ายบริหารได้แจ้งให้ทราบตามที่ได้เสนอเพื่อให้สภาฯ อบต.ท่าดี 
ประธานสภาฯ		ได้รับทราบ

นายสมยศ  นาครัตน์	กระผมนายสมยศ นาครัตน์ รองนายกอบต.ท่าดี ขอเรียนชี้แจงให้ทราบดังต่อไปนี้
รองนายกอบต.ท่าดี	ตามระเบียบกระทรวงมหาดไทย  ว่าด้วยการจัดทำแผนพัฒนาขององค์ปกครองส่วน
ท้องถิ่น พ.ศ. 2548  แก้ไขเพิ่มเติม (ฉบับที่  3)  พ.ศ. 2561   ได้กำหนดให้มีคณะกรรมการติดตามและประเมินผลแผนพัฒนาท้องถิ่น  เพื่อดำเนินการติดตามและประเมินผลแผนพัฒนาท้องถิ่น  โดยกำหนดแนวทางวิธีการในการติดตามและประเมินผลแผน   รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น  และคณะกรรมการพัฒนาท้องถิ่น  พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี  โดยคณะกรรมการติดตามและประเมินผลแผนพัฒนาองค์การบริหารตำบลท่าดี  ประกอบด้วยผู้แทนสมาชิกสภาองค์การบริหารส่วนตำบลท่าดี  ผู้แทนประชาคม   ผู้แทนภาครัฐและภาคเอกชน  ผู้แทนหัวหน้าส่วนการบริหารขององค์การบริหารส่วนตำบลและผู้ทรงคุณวุฒิ  ซึ่งได้รับการคัดเลือกและแต่งตั้งตามระเบียบฯ ตามคำสั่งองค์การบริหารส่วนตำบลท่าดี ที่ 109/2562 ลงวันที่ 6  มีนาคม  2562 โดยคณะกรรมการ   ได้ดำเนินการตรวจติดตามและประเมินผลแผนพัฒนาองค์การบริหารส่วนตำบลท่าดี ประจำปีงบประมาณ พ.ศ. 2562  พร้อมได้จัดทำรายงานฉบับนี้ขึ้น  รายละเอียดตามเอกสาร โดยสรุปดังนี้   องค์การบริหารส่วนตำบลท่าดี   ได้ประกาศใช้แผนพัฒนาท้องถิ่น  พ.ศ.2561-2565  เมื่อวันที่  14  มิถุนายน  2562  โดยดำเนินการตามแผนพัฒนาท้องถิ่น  และนำโครงการบรรจุในข้อบัญญัติงบประมาณ ประจำปีงบประมาณ พ.ศ.2562 รวมทั้งสิ้น 110  โครงการ  แบ่งเป็น  ใช้งบประมาณ  58 โครงการ  และไม่ใช้เงินงบประมาณ  52 โครงการ ได้รับอนุมัติงบประมาณและดำเนินการโครงการตามข้อบัญญัติงบประมาณประจำปี  จำนวน  22,906,642.50  บาท งบประมาณจ่ายจากเงินสะสม เป็นเงิน  2,221,448.- บาท   และได้รับเงินอุดหนุนเฉพาะกิจ  จำนวน 9,768,000 บาท  สามารถจำแนกตามยุทธศาสตร์ ได้ดังต่อไปนี้
		1.ยุทธศาสตร์การพัฒนาด้านสังคมและคุณภาพชีวิต  จำนวน  18,352,568.50.- บาท
		2.ยุทธศาสตร์การพัฒนาด้านโครงสร้างพื้นฐาน  จำนวน  15,955,438.- บาท
		3.ยุทธศาสตร์การพัฒนาด้านเศรษฐกิจ  จำนวน  291,000.- บาท
4.ยุทธศาสตร์การพัฒนาด้านการศึกษา  ศาสนา  ศิลปะวัฒนธรรม  จารีตประเพณี     
   ภูมิปัญญาท้องถิ่นและกีฬานันทนาการ  จำนวน  135,816.- บาท
5.ยุทธศาสตร์การพัฒนาด้านการบริหารจัดการทรัพยากรธรรมชาติและสิ่งแวดล้อม  
  จำนวน 48,490.- บาท
		6.ยุทธศาสตร์การพัฒนาด้านการเมืองการปกครองการบริหาร  จำนวน  112,778.- บาท
โดยคณะกรรมการติดตามและประเมินผลแผนได้ให้ข้อคิดเห็นในการติดตามคือ องค์การบริหารส่วนตำบลยังมีปัญหาที่จะต้องเร่งแก้ไข  โดยปัญหา-อุปสรรค และข้อเสนอแนะ   มีดังนี้  
			ปัญหาและข้อเสนอแนะ
1) องค์การบริหารส่วนตำบล  ได้ดำเนินโครงการเพียงร้อยละ  50.92  ของ
แผนพัฒนาท้องถิ่น  
     			2)  เห็นควรให้องค์การบริหารส่วนตำบลท่าดี  นำปัญหาที่เกิดขึ้นไปแก้ไขให้บรรลุ
     เป้าหมาย  ให้ความสำคัญกับการวางแผนให้มากขึ้น และดำเนินโครงการ/กิจกรรม
     รวมทั้งเบิกจ่ายงบประมาณให้เป็นไปตามที่กำหนดเอาไว้ในแผนพัฒนา  และ
     แผนการดำเนินงานประจำปีให้มากกว่าร้อยละ 8๐  ขึ้นไป  เพื่อให้ประชาชนได้รับ
     ประโยชน์สูงสุด  
			ดังนั้น  เพื่อถือปฏิบัติตามระเบียบที่เกี่ยวข้องอย่างเคร่งครัด   และให้สภาองค์การ
บริหารส่วนตำบลท่าดี  คณะผู้บริหาร  ตลอดจนผู้เกี่ยวข้องได้ทราบว่านโยบายได้นำสู่การปฏิบัติบรรลุผลประการใด  อีกทั้งยังเป็นแนวทางนำมาปรับปรุงให้นโยบายสามารถดำเนินการได้บรรลุเป้าหมายและมีประสิทธิภาพ  เกิดประโยชน์สูงสุดต่อประชาชนและองค์การบริหารส่วนตำบลท่าดีอย่างยั่งยืน   นำไปแก้ไข  ปรับปรุงการดำเนินงานขององค์การบริหารส่วนตำบลท่าดี  ให้บังเกิดผลดีต่อประชาชนและองค์กรต่อไป  ขอบคุณครับ






นายประไพ  ชูช่วย	ตามที่ได้แจ้งให้ทราบในระเบียบวาระที่ 1.1 ให้แจ้งให้ทราบระเบียบวาระที่ 1.2
ประธานสภาฯ	
1.2 แจ้งรายงานผลการปฏิบัติงานตามนโยบายที่ได้แถลงไว้ตาม พรบ.จัดตั้ง อบต.มาตรา 48/5 วรรค 5
นายประไพ  ชูช่วย	ในการแจ้งรายงานผลการปฏิบัติงานตามนโยบายที่ได้แถลงไว้ตาม พรบ.จัดตั้ง อบต.
ประธานสภาฯ		มาตรา 48/5 วรรค 5 ให้ทางผู้รับผิดชอบได้แจ้งให้สภาฯ ทราบ

นายสมยศ  นาครัตน์	กระผมรองนายกอบต.ท่าดี ขอแจ้งให้ทราบดังนี้
รองนายกอบต.ท่าดี	ตามความนัยมาตรา  58/5  วรรคแรก  แห่งพระราชบัญญัติสภาตำบลและองค์การบริหารส่วนตำบล  พ.ศ. 2537  แก้ไขเพิ่มเติมถึง (ฉบับที่ 6)  พ.ศ. 2552  บัญญัติให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล  โดยไม่มีการลงมติ  ภายในสามสิบวันนับแต่วันประกาศผลการเลือกตั้งนายกองค์การบริหารส่วนตำบล  ซึ่งนายปรารถนา  พจน์จำเนียร  นายกองค์การบริหารส่วนตำบลท่าดี  ได้แถลงนโยบายต่อสภาองค์การบริหารส่วนตำบลท่าดี  ไว้แล้วนั้น  และความนัยมาตรา  58/5  วรรค 5  แห่งพระราชบัญญัติสภาตำบลและองค์การบริหารส่วนตำบล  พ.ศ. 2537  แก้ไขเพิ่มเติมถึง (ฉบับที่ 6) พ.ศ. 2552  บัญญัติให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบล เป็นประจำทุกปี  ดังนั้น  เพื่อให้การปฏิบัติเป็นไปอย่างถูกต้องตามตามกฎหมาย  ข้าพเจ้า นายปรารถนา  พจน์จำเนียร   ตำแหน่งนายกองค์การบริหารส่วนตำบลท่าดี  จึงขอรายงานผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลท่าดี  ประจำปีงบประมาณ  2562 ตั้งแต่วันที่ 1 ตุลาคม 2561  ถึงวันที่ 30 กันยายน 2562  รวม 48  โครงการ ดังนี้
1. การพัฒนาด้านโครงสร้างพื้นฐาน  จำนวน 35  โครงการ  ใช้งบประมาณทั้งสิ้น 
15,955,438.-บาท
			2. การพัฒนาด้านเศรษฐกิจ จำนวน 1 โครงการ  ใช้งบประมาณ  291,000  .- บาท
			3. การพัฒนาด้านสังคม  การศึกษา  ศาสนา  วัฒนธรรม  จำนวน 9 โครงการ             
    ใช้งบประมาณ 18,158,808.50  .- บาท
			4. การพัฒนาด้านสาธารณสุข จำนวน 4 โครงการ ใช้งบประมาณ 193,760  .- บาท
			5. การพัฒนาด้านการเมือง  การปกครอง  การบริหาร จำนวน 4  โครงการ 
    ใช้งบประมาณ  112,778.- บาท
			6. การพัฒนาด้านการศึกษา ศาสนา  วัฒนธรรม จำนวน 2  โครงการ ใช้งบประมาณ  
    84,976.- บาท
7. การพัฒนาด้านการบริหารจัดการทรัพยากรธรรมชาติและสิ่งแวดล้อม จำนวน 2 
    โครงการ ใช้งบประมาณ 48,490  .- บาท
8. การพัฒนาด้านการท่องเที่ยวและกีฬา จำนวน 1 โครงการ ใช้งบประมาณ 50,840  .- บาท
	                
                  		ตามนโยบายในการบริหารองค์การบริหารส่วนตำบลท่าดี  ที่ได้แถลงไว้ต่อสภาองค์การ
บริหารส่วนตำบลท่าดี  คณะผู้บริหารท้องถิ่นได้บริหารราชการองค์การบริหารส่วนตำบลท่าดี  ตามนโยบายที่กล่าวมา และได้ดำเนินการให้บรรลุจุดมุ่งหมายอย่างมีประสิทธิภาพ เสมอภาค เป็นธรรม  และสร้างความพึงพอใจให้แก่ประชาชน ทั้งนี้ เพื่อประโยชน์สุขของประชาชนชาวตำบลท่าดี  กระผม  นายสมยศ นาครัตน์  ในฐานะผู้บริหารองค์การบริหารส่วนตำบลท่าดี  ขอขอบคุณทุกคนและทุกฝ่ายที่เกี่ยวข้องและที่ได้สนับสนุนและให้ความร่วมมือในการบริหารราชการด้วยดีตลอดมา และคงได้รับการสนับสนุนและให้ความร่วมมือในการพัฒนาองค์การบริหารส่วนตำบลท่าดีเช่นนี้ตลอดไป ขอขอบคุณครับ

ที่ประชุม		ที่ประชุมรับทราบตามที่ประธานแจ้ง

ระเบียบวาระที่ 2	รับรองรายงานการประชุมครั้งที่แล้ว
			2.1 รับรองรายงานการประชุมสภาองค์การบริหารส่วนตำบลท่าดีสมัยวิสามัญ 
      สมัยที่ 5 ครั้งที่ 1 ประจำปี พ.ศ.2562 เมื่อวันที่ 8 พฤศจิกายน 2562
นายประไพ  ชูช่วย	ตามที่ได้แจ้งสำเนารายงานการประชุมไปแล้ว ท่านใดมีอะไรจะแก้ไขหรือเพิ่มเติมอีก
ประธานสภาฯ		หรือไม่ รอไประยะหนึ่ง เมื่อไม่มีถือว่าที่ประชุมมีมติรับรองรายงานการประชุมสภา
องค์การบริหารส่วนตำบลท่าดี สมัยวิสามัญ สมัยที่ 5 ครั้งที่ 1 ประจำปี พ.ศ.2562 
เมื่อวันที่ 8 พฤศจิกายน 2562

ระเบียบวาระที่ 3	เรื่องเสนอที่ประชุมพิจารณา
			ไม่มี

ระเบียบวาระที่ 4	เรื่องอื่นๆ 
นางจินดา  มีจั่นเพ็ชร์	ดิฉันขอเรียนแจ้งเรื่องเสียงตามสายที่ได้ซ่อมไว้นานแล้ว ให้ติดตามดำเนินการด้วย 
ส.อบต.ม.7		ชาวบ้านจะได้รับรู้ข่าวสารของทางราชการที่องค์การบริหารส่วนตำบลท่าดี

นายชัยวัฒน์  จารุเมฆิน	ในวันที่ 31 ธันวาคม 2562 ทางโรงเรียนวัดดินดอนได้จัดงานให้ทานไฟ ช่วงเช้า
ส.อบต.ม.3	ประมาณ 10 โมง ให้ทุนการศึกษาและช่วงเย็นจะมีการแสดงของนักเรียน และเมื่อวันที่ 9 ธันวาคม 2562 ผมได้แจ้งเรื่องน้ำขัง ตอนนี้ได้ดำเนินการแล้ว ขอขอบคุณที่ได้
ดำเนินการให้เรียบร้อยแล้ว และขอขอบคุณการจัดทำรายงานการติดตามที่ได้ทำให้
เห็นชัด ขอขอบคุณการทำงานที่ดี ชัดเจน เป็นภาพสี ซึ่งทำให้เห็นถึงงานที่มีคุณภาพ ขอ
ชื่นชม

นายโสภณ  ลำดับพังค์	ฝากเรื่องหมู่ที่ 1 ทอดผ้าป่า ในวันที่ 7 มกราคม 2563 ขอเชิญทุก ๆ คนเข้าร่วมด้วย
ส.อบต.ม.1

นายเชื่อง  ยอดวิจารณ์	ให้เจ้าหน้าที่ที่เกี่ยวข้องไปแจ้งเรื่องการจัดเก็บภาษี ตามที่ได้มีเจ้าหน้าที่ออกไปสำรวจ 
ส.อบต.ม.4		ชาวบ้านได้สอบถามซึ่งทำให้ชาวบ้านไม่เข้าใจ ขอให้ดำเนินการชี้แจงให้ชาวบ้านเข้าใจ
ด้วย

ส.ต.ต.สุรินทร์  เดชรักษา	แจ้งเรื่องการจัดเก็บภาษีที่ดินและสิ่งปลูกสร้าง เป็นการจัดเก็บตาม พรบ.ที่เพิ่งใช้บังคับ
เลขานุการสภาฯ		ใหม่ ซึ่งจะได้ทำความเข้าใจและชี้แจงในรายละเอียดตามที่กฎหมายกำหนด 

นายปรารถนา พจน์จำเนียร เรื่องการยกฐานะของอบต.ท่าดี และฝากเรื่องการประชาสัมพันธ์ของอบต.ท่าดี ในทุก
นายกอบต.ท่าดี		เรื่องที่เราต้องช่วยกันในการประชาสัมพันธ์ให้ชาวบ้านได้รับทราบและจะได้ดำเนินการ
แก้ไขปัญหาความเดือดร้อนแก่ชาวบ้านต่อไป

นางสุภาพร นาครัตน์	ฝากเรื่องเสียงตามสายหมู่ที่ 2 บริเวณวัดปะ ฝากเรื่องประชาสัมพันธ์เรื่องการให้ทานไฟ
ส.อบต.ม.2		ของหมู่ที่ 2 ในวันที่ 2 มกราคม 2563


นายเชื่อง  ยอดวิจารณ์	ฝากเรื่องถมหลุมบ่อหลังฤดูฝนซึ่งได้ทำหนังสือส่งมาแล้ว แต่ยังไม่ได้ดำเนินการฝากด้วย
ส.อบต.ม.4		ครับเพื่อความปลอดภัยของผู้ใช้รถสัญญจรในหมู่บ้าน

นายประไพ  ชูช่วย	ฝากเรื่องเส้นทางบริเวณทางขึ้นเทวดาบริเวณสวนของนายอรุณ ให้ช่วยดำเนินการด้วย
ประธานสภาฯ		เพราะเกิดอุบัติเหตุ ให้ช่วยดำเนินการด่วน	   สมาชิกฯ ท่านใดมีอะไรจะพูดคุยหรือไม่ 
ถ้าไม่มีขอปิดการประชุม

ปิดประชุมเวลา            11.40 น.	

